Diari Oficial de la Generalitat Valenciana


Sumari del DOGV 4143, del 07-12-2001 (2001/11945)

ACORD de 4 d'octubre de 2001, de la Comissió Territorial d'Urbanisme de València, relatiu a la modificació de les normes de subsidiàries per a instal·lar una estació depuradora en SNU a Montesa.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4143

Data del DOGV
:   07-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11761


Data del document
:   04-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Montesa
    * pla d'urbanisme

ACORD de 4 d'octubre de 2001, de la Comissió Territorial d'Urbanisme de València, relatiu a la modificació de les normes de subsidiàries per a instal·lar una estació depuradora en SNU a Montesa. [2001/X11482]
  
Vist l'expedient tramés per l'Ajuntament de Montesa referit a la modificació de les normes subsidiàries per a instal·lar una estació depuradora en SNU, als efectes de la seua aprovació definitiva, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió realitzada el dia 5 de gener de 2001. Una vegada transcorregut el corresponent període d'exposició pública (DOGV de 02.02.01, núm. 3.931, correcció d'errades DOGV núm. 3.966, de 26.03.01), que segons certificat de la corporació local va finalitzar el 3 de març de 2001, i en el qual s'han presentat al·legacions pel senyor Antonio Vivó Gisbert, senyor Antonio Cadis Martínez i senyora Carmen Peris Perales, desestimades - en la seua major part - de conformitat amb els informes emesos pels serveis tècnics municipals, es va aprovar provisionalment pel ple de la corporació local el 26.04.01.
  
Les últimes al·legacions rebudes en aquest Servei Territorial, el 8 de juny de 2001, reiteren en la seua totalitat els arguments de les anteriors que consten en el present expedient.
  
Aquest projecte té informe previ favorable de la Comissió Informativa de la CTU d'1.03.01 i de 25.06.01.
  
Segon: El projecte consta de memòria (informativa i justificativa), s'aporta l'estudi d'impacte ambiental i plànol d'ordenació (P.3). Ha de diligenciar-se el projecte presentat.
  
En l'expedient tramés per la corporació local consta la comunicació, en data 18 de gener de 2001, als ajuntaments veïns (Aielo de Malferit, l'Alcúdia de Crespins, Xàtiva, Canals, Vallada i Enguera) del projecte de modificació; s'adjunta còpia de la comunicació de l'acord inicial a la Conselleria de Cultura i Educació, Conselleria de Sanitat i COPUT.
  
El 24 d'abril i 2 de maig de 2001 s'ha rebut documentació municipal complementària del present expedient, per la qual es concreta la superfície de terreny en què es pretén implantar la depuradora (4.988,49 m²), i s'estimen les al·legacions del senyor Antonio Cadis Martínez i altres.
  
Tercer. L'objecte de la modificació puntual relativa a la reclassificació d'uns terrenys, situats en el camí Carrampla (parcel·la 31, polígon 13, amb una superfície aproximada de 4.988,49 m²) de sòl no urbanitzable protecció agrícola a dotació per a infraestructures de depuració, la qual cosa permetrà la instal·lació d'una estació depuradora.
  
L'àrea objecte de la modificació, que es dibuixa en el pla d'ordenació P.3, es troba a l'est del nucli urbà de Montesa, afecta una zona de protecció agrícola situada entre el riu Cànyoles i l'autovia de Llevant, tradicionalment dedicada a l'agricultura intensiva.
  
Les raons exposades per l'Ajuntament en defensa de la proposta són les següents:
  
A) Resoldre les greus mancances en infraestructures d'aquestes característiques en el municipi, ja que l'antiga depuradora ha quedat obsoleta i les aigües residuals de la població aboquen sense tractament al barranc que arriba al riu Cànyoles.
  
La depuradora donarà servei al nucli urbà de Montesa i a una àrea de magatzems i serveis, en la qual s'admet l'ús industrial, que manca actualment de clavegueram (i es farà el tractament de residus per cada empresa).
  
B) Es justifica la ubicació proposada, entre el nucli urbà de Montesa i el riu Cànyoles, ja que és la cota més baixa de les zones que aboquen en ella. La franja de terreny en què es pretén implantar la depuradora té les condicions més favorables, la longitud de les conduccions des dels punts d'abocament a l'estació depuradora són menors, la qual cosa ocasionarà menor impacte.
  
Els terrenys són de titularitat municipal.
  
C) La finalitat de la modificació és eliminar els abocaments incontrolats i sense tractament en tot el terme municipal.
  
Quart. Durant la tramitació de l'expedient s'ha sol·licitat informe dels següents organismes:
  
- En data 31 de gener de 2001, es va remetre l'Estudi d'Impacte Ambiental a la Conselleria de Medi Ambient a l'efecte de l'emissió de la DIA.
  
- El 12 de febrer de 2001 es van sol·licitar informes de la Confederació Hidrogràfica del Xúquer; del Servei d'Explotació (vies i obres) de la Diputació Provincial de València i de carreteres del Ministeri de Foment.
  
El 8 de març de 2001 es va rebre informe de la Confederació Hidrogràfica del Xúquer, en el sentit que qualsevol actuació que es pretenga realitzar pròxima a domini públic hidràulic i/o zona de policia, haurà de respectar la servitud de pas mínima de 5 m, ha d'obtenir-se autorització d'aqueix organisme abans de començar les obres, i amb caràcter previ a la realització d'abocaments d'aigües pluvials o residuals, captacions d'aigües etc., de conformitat amb el que disposa la Llei d'Aigües i la seua normativa de desenvolupament.
  
El 10 d'abril de 2001 es va rebre informe favorable de Carreteres del Ministeri de Foment, ja que no afecta la zona de protecció de la xarxa viària de l'estat.
  
En data 8 d'agost de 2001 es va rebre la Declaració d'Impacte Ambiental, de caràcter acceptable, subjecta bàsicament a les següents condicions:
  
?1. La terra extreta en la fase d'execució s'emmagatzemarà en pasteres de 2 m d'alçària, i s'utilitzarà posteriorment per a enjardinar la parcel·la o on es requerisca aportació de material.
  
2. La superfície de parcel·la no ocupada per la instal·lació mantindrà el seu caràcter agrícola amb plantació de cultius o s'integrarà amb espècies vegetals en l'entorn.
  
3. La parcel·la es rodejarà d'una barrera vegetal amb espècies de l'entorn.
  
4. Els projectes d'infraestructures (conduccions de sanejament i de transport d'energia elèctrica hauran de sotmetre's de manera independent al tràmit d'avaluació, de conformitat amb el que disposa el Decret 162/1990, de 15 d'octubre (Reglament d'Impacte Ambiental).
  
5. La corporació local estudiarà les alternatives a l'abocament de l'aigua depurada?.
  
Cinqué. Montesa té unes normes subsidiàries de planejament, aprovades definitivament per la Comissió Territorial d'Urbanisme en data 27 de setembre de 1988.
  
Sisé. La comissió informativa de la Comissió Territorial d'Urbanisme de València, en la sessió realitzada el 28 de setembre del 2001 va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa als efectes del compliment del que preceptua l'article 27 de la LRAU.
  
Tercer. La modificació relativa al canvi de classificació de sòl no urbanitzable protecció agrícola a dotacional per a infraestructures de depuració (xarxa primària) es justifica per la corporació local que les ordenances, en concret els articles 34, 45 a 47 i 47 bis, no preveuen aquest tipus d'infraestructures entre les instal·lacions i usos permesos en aqueixos terrenys.
  
Davant la necessitat de la implantació d'aquesta estació depuradora per al municipi i atés que, segons consta en la Declaració d'Impacte Ambiental, es considera la ubicació proposada com la més adequada sempre que s'observen les condicions en ella indicades, no es troba inconvenient des del punt de vista urbanístic a la present modificació.
  
Quart. La comissió informativa d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació de modificacions de les Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, per remissió de la disposició transitòria setena de la citada llei, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 4 d'octubre del 2001, acorda:
  
Aprovar definitivament la modificació de les Normes Subsidiàries de Montesa per a instal·lar una estació depuradora, tenint en compte les condicions exposades en la Declaració d'Impacte Ambiental.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la seua publicació.
  
Tot això, sense perjudici que s'hi puga exercir qualsevol altre recurs que estime oportú.
  
València, 4 d'octubre de 2001.- El secretari de la Comissió Territorial d'Urbanisme: José Manuel Palau Navarro.